สวัสดีค่ะ คือหนูเคยมีอะไรกับแฟนครั้งล่าสุดตอนเดือนสิงหาคม โดยใส่ถุงยางคะ หลังจากนั้นก็ไม่เคยมีอะไรกันอีกเลย แล้วประจำเดือนก็มาทุกเดือน ช่วงปลายเดือนธันวา หนูกินยาดีท็อกซ์ตัวหนึ่ง ซึ่งตัวยาจะทำให้อิ่มง่าย ไม่หิว แล้วพอกินยาตัวนี้จะทำให้คอแห้งกระหายน้ำต้องกินน้ำตลอด กินได้สัก5วันเลยเลิกกิน เพราะรู้สึกข่มๆในปาก แต่เดือนประจำเดือนยังไม่มาปกติต้องมาแล้ว แล้วก็เกิดความรู้สึกแน่นๆตึงๆท้องตรงบริเวณตรงกลางระหว่างซี่โครงทั้งสองข้าง รู้เหมือนมีอะไรเต้นๆเคลื่อนไหวอยู่ตรงนั้น แล้วนั่งรถทัวร์กลับบ้านเกิดอาการเมารถอาเจียนทั้งวัน หลังจากนั้นก็กินอะไรน้อยลง เบื่อๆ กินอะไรก็ไม่อร่อย อยากรู้ว่าท้องไหมคะ รู้สึกไม่ค่อยดีเลยคะตอนนี้
ในความเป็นจริงโอกาสการตั้งครรภ์น้อยมากๆค่ะ ถ้าประจำเดือนที่มาก่อนหน้านี้มาตามปกติ (ไม่ใช่เลือดอย่างอื่นที่ไม่ใช่ประจำเดือน) การที่ประจำเดือนมาคลาดเคลื่อนอาจเกิดได้จากสาเหตุดังนี้ความเครียด การพักผ่อนไม่เพียงพอน้ำหนักเพิ่มหรือลดอย่างรวดเร็ว การอดอาหารโรคบางอย่าง เช่น ฮอร์โมนไทรอยด์สูงหรือต่ำความผิดปกติของฮอร์โมนเพศ ทั้งจากภายในร่างกายเอง หรือการได้รับฮอร์โมนเสริมจากภายนอก เช่น การกินยาคุม ยาบำรุงหน้าเด้ง ยาสมุนไพรบางชนิดตามท้องตลาดที่มีการใส่ฮอร์โมนลงไปแล้วอ้างว่าทำให้ขนาดหน้าอกเพิ่มขึ้น ตกขาวลดลง เป็นต้นเบื้องต้นแนะนำว่า ถ้าหลังจากหยุดยาดังกล่าวแล้วรู้สึกอาการยังไม่ดีขึ้น ควรไปโรงพยาบาลเพื่อรับการตรวจร่างกาย วัดความดัน และปรึกษาแพทย์ค่ะ